སློབ་མ་རེ་རེ་ནི་འཛིན་གྲྭའི་གྲུབ་ཆ་རེ་རེ་ཡིན་པས་སློབ་མའི་ཀུན་སྤྱོད་དང་ཤེས་རིགསེམས་ཁམས།ལུས་རྩལ་སོགས་ཀྱི་སྤུས་ཚད་སྔར་ལས་མཐོ་རུ་འདེགས་པ་དང་རྒྱལ་ཁབ་དང་མི་རིགས་ལ་ཕན་པའི་ཤེས་ལྡན་མི་སྣ་སྐྱེད་སྲིང་བྱེད་རྒྱུ་ནི་འཛིན་གྲྭའི་ཀྲུའུ་རེན་གྱི་འགན་འཁྲི་ཡིན་ལ།ཁྱད་པར་དུ་རོང་འབྲོག་ཁུལ་གྱི་སློབ་གྲྭ་ཆུང་འབྲིང་གི་བཅའ་སྡོད་སློབ་གྲྭར་མཚོན་ན་འཛིན་གྲྭའི་ཀྲུའུ་རིན་ལ་ཕ་མའི་ཚབ་བྱས་ཏེ་བྱིས་པའི་བཟའ་བཏུང་དང་འགྲོ་འདུག་སྤྱོད་གསུམ་ལ་ལྟ་སྐྱོང་བྱེད་པའི་འགན་འཁྲི་ཡང་ཡོད།དེའི་ཕྱིར་འཛིན་གྲྭའི་ཀྲུའུ་རིན་ཞིག་ཡིན་ན་ངེས་པར་ཉེ་རིང་ཆགས་སྡང་མེད་པ།བློ་ཁོག་ཡངས་པ།གཏམ་སྤྱོད་བདེན་དྲང་།བབ་ཆགས་གཟབ་ནན།སྒྲིག་ལམ་ལ་གོ་རིམ་ལྡན་པ།མདོར་ན་སློབ་གསོའི་བྱ་བར་བློ་སེམས་དཀར་ཞིང་རིག་གནས་ཤེས་བྱའི་རྨང་གཞི་བརྟན་པོ་ཞིག་ཡིན་དགོས།